Verstaan wat jy lees met logiese denkoefeningeFoto: Dreamstime.com Hallo Susan, Ek is bekommerd oor my dogter in Graad 5. Hoewel sy goed vlot lees, verstaan sy nie wat sy lees nie. Sy druip haar begripstoetse. Sy het arbeidsterapie en spraakterapie in Graad 1 en Graad 2 ontvang. Vriendelike groete, Monique Beste Monique Weereens dankie dat jy jou probleem gedeel het. Ek gesels graag verder met jou. As kinders leer ons om te lees voordat ons begin lees om te leer. Sommige kinders, wat mondelings goed kan lees, begin dan egter probleme ondervind in terme van verstaan wat hulle lees. Soos voorheen verduidelik, terwyl daar ander oorsake mag wees, is die algemeenste oorsake van ŉ leesbegripprobleem ŉ gebrek aan woordeskat, swak geheuevaardighede en swak logiese denkvaardighede. Logiese denke is belangrik want dit gee die leser die vermoë om afleidings te maak, wat vereis dat ons dit wat ons weet, gebruik om te probeer bepaal wat ons nie weet nie, of om ‘tussen-die-lyne’ te lees. Lesers wat afleidings kan maak, gebruik leidrade uit die teks, asook hul eie ervarings om hulle te help ontsyfer wat nie direk gesê word nie. Soos belowe, hier is die tweede logiese denkoefening, wat nie net sal help om jou dogter se begrip te verbeter nie, maar ook op ŉ prettige wyse help om die brein se agteruitgang in die lang somervakansie te klop. In die voorbeelde hieronder, moet jou dogter die voorwerp kies wat nie in die groepie pas nie, en sê waarom sy so dink: helikopter trein mikro-vliegtuig mes vurk lepel hingsvul merrie seun koffie tee aarbeie boek tydskrif radio angelier laventel denneboom perd spinnekop kat koei skaap vark blou groen geel vierkant parallelogram driehoek kanovaart tennis skubaduik lemoen piesang pampoen 13 somer winter herfs reën ses sewe vier Asië Noord-Amerika Afrika sokkie hemp horlosie Frans Spaans Verenigde State musiekblyspel perdespringsport ballet bok kameel donkie reghoek 270º – 180º 270º – 90º Antwoorde: Ek hoop jou dogter geniet hierdie oefening ook en sien uit na die laaste een. Alles van die beste Susan oor Skoolkwessies Is jy bekommerd oor jou kind se skoolprestasie? Stuur jou vrae aan [email protected] Probeer om soveel moontlik besonderhede te verskaf, sowel as jou kind se ouderdom en graad. Gebruik jou eie naam of ŉ skuilnaam as jy verkies om jou identiteit geheim te hou. Susan du Plessis is ŉ opvoedkundige spesialis en gepubliseerde skrywer op die gebied van leerprobleme en disleksie, met meer as 25 jaar se praktiese ondervinding. Sy het ŉ BA Honneursgraad in Sielkunde sowel as ŉ BD-graad aan die Universiteit van Pretoria verwerf, en die eerste Edublox Lees-, Wiskunde en Leerkliniek in 2007 geopen. Vandag is daar 22 Edublox-klinieke in Suidelike Afrika. Besoek die Edublox-webtuiste met meer as 450 suksesverhale by www.edubloxsa.co.za